Organisasi Pangan lan Tetanèn (basa Inggris: Food and Agriculture Organisation/FAO) ana ing naungan Pasarékatan Bangsa-Bangsa (PBB). Nduwèni markas ing Roma, Italia, FAO duwé tujuan kanggo ngundhakaké tingkat nutrisi lan taraf urip; ngundhakaké prodhuksi, prosès, pamasaran lan panyaluran prodhuk pangan lan tetanèn; mromosèkaké pembangunan ing padésan; lan ngilangaké keluwèn. Contoné, langkah FAO kanggo mbasmi laler woh-wohan Mediterania saka Lembah Kali Karibia nguntungaké indhustri jeruk Amérika Sarékat.